CELEX: 62011CN0308
Language: da
Date: 2011-06-20 00:00:00
Title: Sag C-308/11: Anmodning om præjudiciel afgørelse indgivet af Oberlandesgericht Frankfurt am Main (Tyskland) den 20. juni 2011 — Chemische Fabrik Kreussler & Co. GmbH mod John O. Butler GmbH

24.9.2011   
            
            
               DA
            
            
               Den Europæiske Unions Tidende
            
            
               C 282/2
            
         Anmodning om præjudiciel afgørelse indgivet af Oberlandesgericht Frankfurt am Main (Tyskland) den 20. juni 2011 — Chemische Fabrik Kreussler & Co. GmbH mod John O. Butler GmbH
   (Sag C-308/11)
   2011/C 282/02
   Processprog: tysk
   
      Den forelæggende ret
   
   Oberlandesgericht Frankfurt am Main
   
      Parter i hovedsagen
   
   
      Sagsøger: Chemische Fabrik Kreussler & Co. GmbH
   
      Sagsøgt: John O. Butler GmbH
   
      Præjudicielle spørgsmål
   
   
               1)
            
            
               Kan man til definition af begrebet »farmakologisk virkning« i artikel 1, nr. 2, litra b), i direktiv 2001/83/EF (1), som ændret ved direktiv 2004/27/EF (2), anvende retningslinjen »Medical Devices: Guidance Document« — der er udviklet under Kommissionens ledelse til sondring mellem lægemidler og medicinsk udstyr — hvorefter der hertil kræves en reaktion mellem molekylerne i det pågældende stof og en cellestruktur, almindeligvis betegnet som receptor, hvilket enten udløser en direkte reaktion eller blokerer for virkningen af en anden agens?
            
         
               2)
            
            
               Såfremt det første spørgsmål besvares bekræftende, spørges: Forudsætter begrebet farmakologisk virkning, at der sker en reaktion mellem molekylerne i det pågældende stof og cellestrukturer hos brugeren, eller er det tilstrækkeligt, at der sker en reaktion mellem det pågældende stof og en cellestruktur, som ikke hører til menneskelegemet?
            
         
               3)
            
            
               Såfremt det første spørgsmål besvares benægtende, eller såfremt ingen af de to foreslåede definitioner kommer i betragtning, spørges: Hvilken anden definition skal da anvendes i stedet?
            
         
      (1)  Europa-Parlamentets og Rådets direktiv 2001/83/EF af 6.11.2001 om oprettelse af en fællesskabskodeks for humanmedicinske lægemidler (EFT L 311, s. 67).
   
      (2)  Europa-Parlamentets og Rådets direktiv 2004/27/EF af 31.3.2004 om ændring af direktiv 2001/83/EF om oprettelse af en fællesskabskodeks for humanmedicinske lægemidler (EUT L 136, s. 34).